ddrg/super_eurlex huggingface dataset:
6.

Irānas Izlūkošanas un drošības ministrijas Iekšējās drošības departaments (Directorate for Internal Security of the Iranian Ministry for Intelligence and Security).
(9)

Dānijas iebildums attiecās uz to, ka Zviedrija ierobežo biocīdu saimes lietošanu, atļaujot to lietot tikai “apmācītiem profesionāliem lietotājiem”. Dānija uzskata, ka lietošanas ierobežošana, atļaujot to lietot tikai apmācītiem profesionāliem lietotājiem, tās teritorijā nav pamatota. Dānija informēja, ka tai nav bijis zināms par sekundāro saindēšanos Dānijā un ka valsts tiesību aktos attiecībā uz peļu ķīmisko kontroli nav jēdziena “apmācīti profesionāli lietotāji” definīcijas.
(11)

Novērtējumā par to, vai tiesiskais un uzraudzības regulējums, ko piemēro Ķīnas Tautas Republikā iedibinātiem un Ķīnas Tautas bankas uzraudzībā esošiem CCP, ir līdzvērtīgs Savienības tiesiskajam un uzraudzības regulējumam, būtu jāņem vērā arī riska mazināšanas rezultāts, ko minētais tiesiskais un uzraudzības regulējums nodrošina attiecībā uz riska līmeni, kuram pakļauti tīrvērtes dalībnieki un tirdzniecības vietas, kas ir iedibinātas Savienībā, ņemot vērā to dalību minētajās struktūrās. Riska mazināšanas rezultātu konstatē gan pēc attiecīgā CCP veiktajām tīrvērtes darbībām piemītošā objektīvā riska līmeņa, kas atkarīgs no tā finanšu tirgus lieluma, kurā darbojas šis CCP, gan pēc tiesiskā un uzraudzības regulējuma, ko piemēro CCP šā riska līmeņa mazināšanas nolūkā. Lai panāktu tādu pašu riska mazināšanas rezultātu, ir jānosaka stingrākas riska mazināšanas prasības CCP, kas veic savas darbības lielākos finanšu tirgos, kur objektīvā riska līmenis ir augstāks nekā CCP, kas veic darbības mazākos finanšu tirgos, kur objektīvā riska līmenis ir zemāks.
(2)

Vēstulē, kas Komisijā reģistrēta 2021. gada 23. novembrī, Čehija lūdza atļauju ieviest īpašu pasākumu, ar ko atkāpjas no Direktīvas 2006/112/EK 287. panta 7) punkta, un tādējādi atbrīvot no PVN nodokļa maksātājus, kuru gada apgrozījums nepārsniedz 85 000 EUR ekvivalentu valsts valūtā pēc valūtas maiņas kursa, kas bija spēkā tās pievienošanās dienā (“īpašais pasākums”). Īpašais pasākums būtu piemērojams līdz 2024. gada 31. decembrim – datumam, līdz kuram dalībvalstīm jātransponē Padomes Direktīva (ES) 2020/285 (2). No minētās direktīvas izriet, ka no 2025. gada 1. janvāra dalībvalstīm būs atļauts atbrīvot no PVN to nodokļa maksātāju veikto preču piegādi un pakalpojumu sniegšanu, kuru gada apgrozījums konkrētā dalībvalstī nepārsniedz 85 000 EUR vai līdzvērtīgu summu attiecīgās valsts valūtā.
(3)

Iniciatīvas pielikumā sniegta sīkāka informācija par tās tematu, mērķiem un kontekstu. Organizatori apgalvo, ka tiesību aktos noteiktā minimālā alga daudzās dalībvalstīs veido tikai nelielu procentuālo daļu no iztikas minimuma un ka lielākajās apģērbu ražotājvalstīs ārpus Savienības likumā noteiktā minimālā alga vidēji ir mazāka par 50 % no līdzekļiem, kas vajadzīgi, lai finansētu parastu cilvēka cienīgu dzīvi. Šajā sakarā viņi atsaucas uz Vispārējo cilvēktiesību deklarāciju un Starptautiskā pakta par ekonomiskajām, sociālajām un kultūras tiesībām 7. pantu, kurš ietver tiesības uz atalgojumu, kas darba ņēmējiem un viņu ģimenēm nodrošina vismaz pienācīgus dzīves apstākļus. Organizatori norāda, ka jautājuma par iztikas minimumu apģērbu un apavu ražošanas nozarē risināšana tādējādi palīdzētu sasniegt Ilgtspējīgas attīstības programmas 2030. gadam (2) mērķus, proti, nabadzības izskaušanu, dzimumu līdztiesību, pienācīgas kvalitātes nodarbinātību un ilgtspējīgu ražošanu un patēriņu. Organizatori arī uzsver, ka zemu algu problēmas risināšana būtu vērsta pret vienu no galvenajiem bērnu darba veicinātājiem faktoriem saskaņā ar Komisijas apņemšanos izskaust bērnu darbu, kas, kā norāda Komisija, ir jāsaglabā visu attiecīgo politikas jomu priekšplānā. Attiecīgajiem uzņēmumiem būtu jāseko līdzi uzlabojumu veikšanas gaitai savā pienācīgas rūpības procesā un jāziņo par rezultātiem. Organizatori norāda, ka Komisija var ieteikt piemērotas un likumīgas metodes iztikas minimuma noteikšanai, kuras pēc tam var ņemt vērā sarunās par algām nozarē. Organizatori arī aicina pieņemt tiesību aktus, kas novērstu negodīgu tirdzniecības praksi šajā nozarē, pamatojoties uz Eiropas Parlamenta un Padomes Direktīvu (ES) 2019/633 (3).
(10)

Darbības uzlabošanas mērķu projekti galvenajā darbības jomā “drošība”, kurus ierosināja Somija attiecībā uz drošības pārvaldības efektivitāti, dalījumā pa katru drošības pārvaldības mērķi un izteikti kā īstenošanas līmenis, ir šādi: Somija Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim Attiecīgais aeronavigācijas pakalpojumu sniedzējs Drošības pārvaldības mērķis 2021 2022 2023 2024 ANS Finland Drošības politika un mērķi C C C C Drošības riska pārvaldība C C C D Drošības garantija C C C C Drošības veicināšana C C C C Drošības kultūra C C C C
(28)

No vienas puses, darbības uzlabošanas plāna projektā ir uzsvērts, ka Beļģijas–Luksemburgas gaisa telpas sarežģītība ir faktors, kas palielina gaisa satiksmes vadības dispečeru relatīvo darba slodzi un tādējādi negatīvi ietekmē gaisa satiksmes vadības dispečeru produktivitāti un maršruta izmaksu bāzi. Beļģija un Luksemburga to skaidro kā vienu no galvenajiem iemesliem novirzei no Savienības mēroga aprēķinātās vienības izmaksu tendences.
(3)

Ar sākotnējo regulu noteiktais maksājums ir fiksēts maksājums no 17,6 EUR/t līdz 96,5 EUR/t importam no konkrēti nosauktiem Krievijas ražotājiem eksportētājiem un ar atlikušo maksājuma likmi 96,5 EUR/t importam no visiem pārējiem Krievijas uzņēmumiem. Galīgais antidempinga maksājums importam no Severstal ir 17,6 EUR/t.
(17)

Piedāvātajā “hibrīdajā modelī” Grieķijas elektroenerģijas birža HEnEx Grieķijas nākamās dienas un tekošās dienas vairumtirgū iesniegtu cenas ņēmēja elektroenerģijas piedāvājumus Krētas tirgus dalībnieku vārdā saskaņā ar ex ante prognozēm, ko aprēķinājis IPTO S.A. un HEDNO S.A. Grieķija piedāvā divus variantus, ko RAE iesniedza sabiedriskajai apspriešanai, kura notika no 2021. gada 25. maija līdz 9. jūnijam. Šajos divos variantos ir detalizēti izklāstīts, kā solīšana var notikt praksē, nošķirot slodzi no ražošanas vai ne. Šie divi varianti ir šādi: a) 1. variants: HEnEx to slodzes pārstāvju vārdā, kas piegādā elektroenerģiju tiešajiem patērētājiem Krētā, iesniegs prioritārus cenas ņēmēja pirkšanas vai pārdošanas rīkojumus, kas skaidri atbilst Krētas starpsavienojuma balansatbildīgās puses elektroenerģijas daudzumam, atbilstoši slodzes pārstāvju piegādes procentuālajai daļai, ko katru mēnesi ex ante aprēķinājis HEDNO S.A. attiecībā uz paredzamo importu no Grieķijas kontinentālās daļas Krētā vai atjaunojamo energoresursu un izcelsmes apliecinājumu operators DAPEEP attiecībā uz atjaunojamo energoresursu elektroenerģiju tajos retajos gadījumos, kad būs prognozēts eksports no Krētas uz Grieķijas kontinentālo daļu; b) 2. variants: HEnEx iesniegs prioritārus cenas ņēmēja pirkšanas vai pārdošanas rīkojumus par visu Krētas vietējo slodzi un ražošanas apjomu slodzes pārstāvju vārdā atbilstoši to piegādes procentuālajai daļai, ko katru mēnesi ex ante aprēķinājis HEDNO S.A., un termisko ražotāju vārdā, atspoguļojot enerģijas plūsmu grafikus, ko noteicis IPTO S.A., pamatojoties uz vienkāršota dispečēšanas grafika rezultātiem, un ko noteicis DAPEEP attiecībā uz prognozēto atjaunojamo energoresursu elektroenerģiju. Par nebalansu būtu ex post finansiāli jānorēķinās Krētas tirgus pusēm, pamatojoties uz salīdzinājumu starp starpsavienotāja grafiku un uzskaitīto plūsmu un uz HEDNO S.A. aprēķināto kopīgošanas atslēgu.
(2)

Dialoga un sadarbības padziļināšana drošības un aizsardzības jomā ir viens no galvenajiem Eiropas Savienības un tās dalībvalstu, no vienas puses, un Ukrainas, no otras puses, Asociācijas nolīguma (2) mērķiem. Pastiprināta sadarbība kopējās drošības un aizsardzības politikas (KDAP) jomā un KĀDP saskaņošana starp Savienību un Ukrainu bija viens no iznākumiem, kas tika gūts 2020. gadā notikušajā ES un Ukrainas samitā un kas vēl vairāk tika stiprināts ES un Ukrainas 2021. gada samitā.
(2)

Aitu bakas un kazu bakas Komisijas Īstenošanas regulā (ES) 2018/1882 (2) ir definētas par A kategorijas slimību. Turklāt Komisijas Deleģētā regula (ES) 2020/687 (3) papildina noteikumus par tādu sarakstā norādīto slimību kontroli, kuras minētas Regulas (ES) 2016/429 9. panta 1. punkta a), b) un c) apakšpunktā un Īstenošanas regulā (ES) 2018/1882 ir definētas par A, B un C kategorijas slimībām. Konkrēti, Deleģētās regulas (ES) 2020/687 21. un 22. pants paredz, ka A kategorijas slimības, tai skaitā aitu baku un kazu baku, uzliesmojuma gadījumā ir jāizveido ierobežojumu zona un tajā jāpiemēro konkrēti slimības kontroles pasākumi. Turklāt minētās deleģētās regulas 21. panta 1. punkts nosaka, ka šai ierobežojumu zonā jāietver aizsardzības zona, uzraudzības zona un vajadzības gadījumā citas ap šīm aizsardzības un uzraudzības zonām vai to tuvumā esošas ierobežojumu zonas.
(16)

Plašākā nozīmē Savienība ir apņēmusies izvairīties no visiem pasākumiem, kas pasaulē varētu izraisīt nenodrošinātību ar pārtiku. Tāpēc neviens no šajā lēmuma paredzētajiem pasākumiem vai neviens no tiem pasākumiem, kas līdz šim pieņemti saistībā ar Krievijas darbībām, kuras destabilizē situāciju Ukrainā, nekādā veidā nav vērsts pret lauksaimniecības un pārtikas produktu, ieskaitot kviešus un mēslošanas līdzekļus, tirdzniecību starp trešām valstīm un Krieviju.
2)

pielikumu groza šādi: a) pielikuma 5.2.5. apakšiedaļas tekstu aizstāj ar šādu: “5.2.5. Konferences partnervalstīm ar augsta līmeņa eksporta kontroles sistēmām Projektu īstenos divu konferenču Briselē formā, kura katra ilgs, maksimums, divas dienas. Katra konference nodrošinās forumu augsta līmeņa diskusijām starp Savienības ekspertiem un augsta līmeņa pārstāvjiem (politikas, atļauju izsniegšanas un izpildes jomā) no saņēmējvalstīm ar augsta līmeņa eksporta kontroles sistēmām. Katra konference dos iespēju iesaistītajām saņēmējvalstīm: a) saņemt informāciju par jaunākajām norisēm saistībā ar ieroču tirdzniecību (piemēram, par pašreizējiem iepirkuma kanāliem, jauno tehnoloģiju ietekmi un ar drošības politiku saistītiem jautājumiem, piemēram, hibrīddraudiem); un b) apspriest un apmainīties viedokļiem par to, kā jaunākās izmaiņas un uzlabojumus ieroču tirdzniecības kontrolē var īstenot attiecīgās valsts eksporta kontroles sistēmas ietvaros.”; b) pielikuma 5.2.6. apakšiedaļas tekstu aizstāj ar šādu: “5.2.6. Novērtēšanas pasākumi Lai izvērtētu un pārskatītu saskaņā ar šo lēmumu īstenoto darbību ietekmi, Briselē tiks rīkoti trīs novērtēšanas pasākumi (divi vidusposma un viens nobeiguma), vēlams, pamīšus ar kādu kārtējo COARM sanāksmi. Divus vidusposma novērtēšanas pasākumus īstenos semināru formā, kuros piedalīsies dalībvalstu pārstāvji. Semināri var ilgt, maksimums, vienu dienu. Nobeiguma novērtēšanas pasākumu īstenos pasākuma Briselē formā, un tajā piedalīsies saņēmējvalstu un dalībvalstu pārstāvji. Uz nobeiguma novērtēšanas pasākumu tiks uzaicināti, maksimums, divi katras saņēmējvalsts pārstāvji (attiecīgi valdības ierēdņi).”; c) pielikuma 10. iedaļas tekstu aizstāj ar šādu: “10. Ilgums Projekts beigsies 2023. gada 30. novembrī.”
(8)

Neraugoties uz pienākumu no 2021. gada 1. oktobra ievešanas kopsavilkuma deklarācijas datus par visiem pasta sūtījumiem iesniegt elektroniski, saskaņā ar Beļģijas, Bulgārijas, Kipras, Lietuvas, Nīderlandes un Somijas muitas dienestu sniegto informāciju, to pasta sūtījumu apjoms, par kuriem nav pieejami iepriekšēji elektroniskie dati ievešanas kopsavilkuma deklarāciju iesniegšanai, izmantojot IKS2, šajās dalībvalstīs pārsniedza 15 % no to pasta sūtījumu kopējā skaita, kuri saņemti mēnesī pirms šā lēmuma piemērošanas dienas. Tā rezultātā rodas traucējumi un trūkumi tādu preču plūsmā, kas minētajās dalībvalstīs tiek ievestas, izmantojot pastu, lai gan šīs dalībvalstis pastāvīgi cenšas izpildīt juridiskās saistības attiecībā uz tādu datu elektronisku apmaiņu, kuri saistīti ar IKS2.
“211.

Serhiy Vitaliyovich KURCHENKO (ukrainiski: Сергiй Вiталiйович КУРЧЕНКО; krieviski: Сергей Витальевич КУРЧЕНКО)

Dzimums: vīrietis Dzimšanas datums: 21.9.1985. Dzimšanas vieta: Kharkiv, Ukraina Valstspiederība: Ukrainas

Serhiy Kurchenko kungs ir Ukrainas uzņēmējs. Ar prokrievisko separātistu atbalstu viņš pārņēma kontroli pār vairākām lielām metalurģijas un ķīmijas rūpnīcām un elektrostacijām separātistu kontrolētajās Donbasa teritorijās. Viņa uzņēmums “Gaz-Alliance” monopolizēja ogļu ieguvi Donbasā pēc tam, kad tā konkurenti ar, kā ziņots, Krievijas palīdzību tika izstumti no tirgus. Neraugoties uz ES sankcijām, viņš organizēja nelikumīgo shēmu Donbasa ogļu eksportam uz Krieviju un Eiropu un guva labumu no tās. Kurchenko kunga raktuvēs iegūtās ogles tika atkārtoti reģistrētas un nelikumīgi eksportētas caur Krievijas ostām. Kurchenko kungs palīdzēja lieliem Krievijas uzņēmumiem un valstij piederošām kompānijām apiet ES ierobežojošos pasākumus, darbojoties kā to apakšuzņēmējs Krievijas kontrolētajās teritorijās. Viņš ir bijis starpnieks Krievijas gāzes, degvielas un elektroenerģijas eksportā uz separātistu kontrolētajām Donbasa daļām, kas tādējādi stiprināja to neatkarīgo energoapgādi un apdraudēja to ekonomisko integrāciju ar Ukrainu. Turklāt viņš piegādāja degvielu nelikumīgi okupētajai Krimas pussalai. Šādi rīkojoties, viņš stiprināja šīs teritorijas neatkarīgo energoapgādi. Viņam pieder arī lielākā naftas bāze Krimas pussalā. Tādējādi viņš guva labumu no Krievijas lēmumu pieņēmējiem, kas ir atbildīgi par Krimas aneksiju un Ukrainas austrumdaļas destabilizāciju, veica darījumus ar separātistu grupējumiem Ukrainas Donbasa reģionā un aktīvi atbalstīja darbības un politikas, ar ko tiek grauta vai apdraudēta Ukrainas teritoriālā integritāte, suverenitāte un neatkarība.
(3)

Vēstulē, kas Komisijā reģistrēta 2021. gada 27. oktobrī, Slovēnija pieprasīja turpmāku atļauju turpināt piemērot īpašo pasākumu līdz 2024. gada 31. decembrim, t. i., datumam, līdz kuram dalībvalstīm jātransponē Padomes Direktīva (ES) 2020/285 (4). No minētās direktīvas izriet, ka no 2025. gada 1. janvāra dalībvalstīm būs atļauts atbrīvot no PVN to nodokļa maksātāju veikto preču piegādi un pakalpojumu sniegšanu, kuru gada apgrozījums konkrētajā dalībvalstī nepārsniedz 85 000 EUR vai ekvivalentu valsts valūtā.
“4.g pants

1. Operatoriem ir aizliegts pārraidīt vai darīt iespējamu, veicināt vai kā citādi sekmēt to, ka tiek pārraidīts jebkāds IX pielikumā uzskaitīto juridisko personu, vienību vai struktūru saturs, tostarp to pārraidīt vai izplatīt ar jebkādiem līdzekļiem, piemēram, kabeli, satelītu, interneta protokola televīziju, interneta pakalpojumu sniedzējiem, interneta video koplietošanas platformām vai lietotnēm neatkarīgi no tā, vai tās ir jaunas vai iepriekš instalētas.
PADOMES LĒMUMS (ES) 2021/1920

(2021. gada 28. jūnijs)

par to, lai Savienības vārdā parakstītu un provizoriski piemērotu Nolīgumu par gaisa transportu starp Eiropas Savienību un tās dalībvalstīm, no vienas puses, un Kataras Valsti, no otras puses

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,

ņemot vērā Eiropas Komisijas priekšlikumu,

tā kā:

(1) Padome 2016. gada 7. jūnijā pilnvaroja Komisiju sākt sarunas ar Kataras Valsti par Nolīgumu par gaisa transportu. Sarunas tika sekmīgi noslēgtas, 2019. gada 4. martā parafējot Nolīgumu par gaisa transportu starp Eiropas Savienību un tās dalībvalstīm, no vienas puses, un Kataras Valsti, no otras puses (“nolīgums”).

(2) Nolīguma parakstīšana Savienības vārdā un tā provizoriska piemērošana neietekmē kompetenču sadalījumu starp Savienību un tās dalībvalstīm. Šo lēmumu nevajadzētu interpretēt tā, ka ar to tiek izmantota Savienības iespēja īstenot savu ārējo kompetenci jomās, uz kurām attiecas nolīgums un kuras ir dalītā kompetencē, ciktāl Savienība šādu kompetenci vēl nav īstenojusi iekšēji.

(3) Nolīgums būtu jāparaksta un jāpiemēro provizoriski, kamēr tiek pabeigtas procedūras, lai tas stātos spēkā,

IR PIEŅĒMUSI ŠO LĒMUMU.

1. pants Ar šo tiek atļauts Savienības vārdā parakstīt Nolīgumu par gaisa transportu starp Eiropas Savienību un tās dalībvalstīm, no vienas puses, un Kataras Valsti, no otras puses, ar noteikumu, ka tas tiks noslēgts (1).

2. pants Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

3. pants Nolīgumu provizoriski piemēro no tā parakstīšanas dienas saskaņā ar tā 29. panta 3. punktu, kamēr tiek pabeigtas procedūras, lai tas stātos spēkā.

4. pants Šis lēmums stājas spēkā tā pieņemšanas dienā.

Luksemburgā, 2021. gada 28. jūnijā Padomes vārdā – priekšsēdētāja M. do Céu ANTUNES

(1) Skatīt šā Oficiālā Vēstneša 3. lpp.
(6)

Ar Padomes Lēmumu (ES) 2017/2242 (3) Padome pilnvaroja Komisiju Starptautiskajā Cukura padomē sākt sarunas ar pārējām SCN pusēm, lai modernizētu SCN un jo īpaši novērstu neatbilstību starp SCO locekļu balsu sadalījumu un finanšu iemaksām, no vienas puses, un to nosacīto stāvokli pasaules cukura tirgū, no otras puses.
(4)

2021. gada 12. maijā Komisija no kompetentās iestādes saņēma pamatotu lūgumu pasākumu pagarināt saskaņā ar Regulas (ES) Nr. 528/2012 55. panta 1. punkta trešo daļu. Pamatotais lūgums tika iesniegts, pamatojoties uz bažām par to, ka gaisa transporta drošību turpmāk joprojām varētu apdraudēt gaisa kuģu degvielas tvertņu un degvielas sistēmu mikrobioloģiskais piesārņojums, un argumentu, ka Biobor JF ir nepieciešams, lai šādu mikrobioloģisko piesārņojumu kontrolētu. Tā kā Malta ir sala, tā ir ļoti atkarīga no gaisa satiksmes gan pasažieru, gan kravu pārvadājumos.
PIELIKUMS

Īpašas piemaksas

(4)

Priekšsēdētājam ir tiesības saņemt īpašu piemaksu par grupas darba zinātnisko uzraudzību un organizēšanu ārpus grupas sanāksmēm.

Kad Komisija pieprasa sagatavošanas darbu, kas sastāv galvenokārt no rakstisku grupas vai apakšgrupas ziņojumu vai atzinumu sagatavošanas, analīzes, kas vajadzīga ietekmes novērtējuma pamatošanai, vai zinātniskās uzraudzības, tā nosaka veicamos uzdevumus, kā arī to izpildes grafiku. Darbdienu skaitu aprēķina, ņemot vērā darba slodzi, kas ir saistīta ar temata sarežģītību, uzdevumu izpildei nepieciešamo laiku, kurš atkarīgs no ievācamo un apstrādājamo datu, zinātniskās literatūras un informācijas apjoma un pieejamības. Tāpēc no turpmāk norādītā orientējošā darbdienu skaita var atkāpties vienīgi pienācīgi pamatotos un ārkārtas gadījumos.

Orientējošais darbdienu skaits Pieprasīto uzdevumu veids 1–10 dienas Sagatavošanas darbs (zinātniskie ziņojumi, pētījumi, analīze, kas vajadzīga ietekmes novērtējuma pamatošanai) 4–6 dienas Ziņojums pēc grupas vai apakšgrupas sanāksmes, EGTOP atzinums 10–30 dienas Grupas darba zinātniskā uzraudzība un organizēšana ārpus grupas sanāksmēm, jo īpaši Komisijas konsultēšana par vispārējo zinātnisko plānošanu, par neatkarīgu ekspertu piesaistīšanu, par darba uzdevuma noteikšanu zinātniskajiem ziņojumiem, kā arī apakšgrupas un grupas sanāksmēm, par esošo datu un zinātnisko pētījumu pieejamības nodrošināšanu, lai sagatavotu un koordinētu apakšgrupu sastāvu un sanāksmes, lai sadarbotos ar citām konsultatīvām struktūrām un ieinteresētajām personām un ar Komisijas dienestiem (gan ar Lauksaimniecības un lauku attīstības ģenerāldirektorātu, gan citiem ģenerāldirektorātiem un Kopīgo pētniecības centru)

Ekspertiem, kas darbojas kā referenti, sniedzot zinātniskus ziņojumus grupas vai apakšgrupas sanāksmju sagatavošanas posmā, vai rakstot ziņojumus pēc grupas vai apakšgrupas sanāksmēm, un priekšsēdētājam, kas veic grupu darba zinātnisko uzraudzību un organizēšanu ārpus grupas sanāksmēm, par katru pilnu darbdienu tiks izmaksāta summa 450 EUR apmērā, kas atbilst dienas vienības izmaksām.
(5)

Papildus šiem pasākumiem, kuru dēļ, pēc Īrijas domām, ir uzkrājies atjaunojamo apliecību skaits, Īrija no 2020. gada 27. marta līdz 2020. gada 8. jūnijam slēdza savus Nacionālā vadītāja apliecību dienesta (NDLS) centrus. Pēc tam to pakāpeniska atvēršana notika šādi: 20 centri tika no jauna atvērti 2020. gada 8. jūnijā, vēl 6 centri tika atvērti 2020. gada 22. jūnijā, bet pārējie astoņi centri tika atvērti 2020. gada 29. jūnijā. Tomēr pēc atkārtotās atvēršanas prasība ievērot divu metru sociālo distanci samazināja NDLS centru darbspēju gandrīz par trešdaļu.
KOMISIJAS ĪSTENOŠANAS LĒMUMS (ES) 2021/1145

(2021. gada 30. jūnijs)

par Eiropas Parlamenta un Padomes Direktīvas 2009/103/EK piemērošanu attiecībā uz civiltiesiskās atbildības apdrošināšanas pārbaudēm saistībā ar to mehānisko transportlīdzekļu izmantošanu, kuri parasti atrodas Melnkalnē un Apvienotajā Karalistē

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Direktīvu 2009/103/EK (2009. gada 16. septembris) par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību (1) un jo īpaši tās 2. panta b) punktu saistībā ar 8. panta 2. punktu,

tā kā:

Saskaņā ar Direktīvas 2009/103/EK 8. panta 1. punkta otro daļu transportlīdzekļus, kas parasti atrodas trešā valstī – attiecībā uz derīgu zaļo karti vai pie robežas noslēgtu apdrošināšanas apliecību šādu transportlīdzekļu izmantošanai – uzskata par transportlīdzekļiem, kas parasti atrodas Savienībā, ja visu dalībvalstu apdrošinātāju apvienības saskaņā ar savas valsts tiesību aktiem par obligāto apdrošināšanu katram atsevišķi garantē prasījumu nokārtošanu attiecībā uz negadījumiem, ko šādi transportlīdzekļi izraisījuši to teritorijā.

2002. gada 30. maijā Eiropas Ekonomikas zonas dalībvalstu un citu asociēto valstu apdrošinātāju apvienības noslēdza nolīgumu, saskaņā ar kuru tiek garantēta tādu prasījumu nokārtošana, kas radušies saistībā ar negadījumiem, kuri notikuši to teritorijās un kurus izraisījuši transportlīdzekļi, kas parasti atrodas citu šā līguma pušu teritorijā, neatkarīgi no tā, vai šie transportlīdzekļi ir apdrošināti (turpmāk “nolīgums”).

Šā 2002. gada 30. maija nolīguma parakstītājs bija Apvienotās Karalistes valsts apdrošinātāju apvienība. Lielbritānijas un Ziemeļīrijas Apvienotās Karalistes izstāšanās no Eiropas Savienības nemainīja situāciju attiecībā uz tās valsts apdrošinātāju apvienības saistībām pret citām attiecīgajām valsts apdrošinātāju apvienībām.

IR PIEŅĒMUSI ŠO LĒMUMU.

1. pants

No 2021. gada 2. augustā dalībvalstis atturas no civiltiesiskās atbildības apdrošināšanas pārbaudēm attiecībā uz visu veidu transportlīdzekļiem, kas parasti atrodas Melnkalnē, izņemot tur reģistrētos militāros transportlīdzekļus, to ievešanas brīdī Savienībā.